Predsjednik Kube
<s>Predsjednik Državnog vijeća Kube je državni poglavar Kube.</s><s>Temeljem kubanskog ustava iz 1976. godine, predsjednik je šef Državnog vijeća Kube, odnosno kubanske vlade.</s><s>Sukladno tomu, predsjednik Kube je istovremeno i premijer, odnosno predsjednik Vijeća ministara.</s><s>U slučaju odsutnosti ili bolesti predsjednika, njegovu funkciju preuzima prvi potpredsjednik.</s>

<s>Ustavne ovlasti predsjednika su sljedeće:</s>

<s>Predlaže Nacionalnoj skupštini narodne sile, nakon što ga potonja izabere, članove Vijeća ministara;
Prema osobnoj preferenciji prihvaća ostavke članova Vijeća ministara ili Nacionalnoj skupštini narodne sile predlaže njihovu promjenu te, u oba slučaja, predlaže njihove zamjene;
Prima predstavnike stranih delegacija ili diplomatskih misija.</s><s>Ova dužnost može biti delegirana bilo kojem potpredsjedniku Državnog vijeća; 
Preuzima ulogu vrhovnog zapovjednika svih oružanih snaga i određuje njihovu opću organizaciju;
Predsjeda Nacionalnim obrambenim vijećem;
Proglašava izvanredno stanje u slučajevima propisanima Ustavom, obavještavajući o svojoj odluci, čim to okolnosti dozvole, Nacionalnu skupštinu narodne sile ili Državno vijeće, ako se Skupština ne može sastati;
Potpisuje dekrete sa zakonskom snagom i ostale rezolucije Državnog vijeća te zakonske dokumente koje usvaja Vijeće ministara ili njegovo Izvršno vijeće te organizira njihovu objavu u službenom glasilu Republike;
Preuzima sve ostale ovlast propisane Ustavom ili zakonom;</s>

<s>Aktualni predsjednik je Miguel Díaz-Canel, koji funkciju obnaša od 19. travnja 2018., dok je njegov prvi potpredsjednik Salvador Valdés Mesa.</s>

<s>*
Politika Kube
Kuba</s>

